
ПРИЈЕДЛОГ
На основу члана 22. Закона о стварним правима (''Службени гласник Републике Српске'' број 124/08, 58/09, 95/11, 60/15 и 107/19), члана 39. Закона о локалној самоуправи (''Службени гласник Републике Српске'' број 97/16 и 36/19) и члана 27. Статута града Зворник – пречишћен текст (''Службени гласник града Зворник'' број 5/17) Скупштина града Зворник на 36. редовној сједници одржаној                         2020. године, донијела је  
OДЛУКУ

о  куповини земљишта кп.бр. 451 КО Зворник-град
I
Град Зворник ће извршити куповину  непокретности означених као кп.бр. 451 Башча њива 4. класе површине 77 м2 уписана у лист непокретности бр. 94 Зворник - град власништво Буковица (Хасан) Бисера са 1/1.
II
Земљиште из тачке I ове одлуке се купује ради привођења намјени предиђеној регулационим планом.
III
Земљиште из тачке I ове одлуке се купује за купопродајну цијену 23.100,00 КМ. (словима: двадесетитрихиљадестотинуконвертибилних марака)

IV
Овлашћује се Градоначелник Зворника да може закључити уговор о купопродаји земљишта из тачке I ове одлуке.               
V
Ова одлука ступа на снагу осмог дана од дана објављивања у ''Службеном гласнику града Зворник''.  

ОБРАЗЛОЖЕЊЕ УЗ ПРИЈЕДЛОГ ОДЛУКЕ
ПРАВНИ ОСНОВ

Правни основ је садржан у члану 22. Закона о стварним правима којим је прописано да непокретностима које су у власништву јединица локалне самоуправе, као носиоца  права својине јавног права, располаже управља и користи  орган који је по закону надлежан, и  члану 30. Закона о локалној самоуправи  којим је између осталог прописано да скупштина јединице локалне самоуправе  доноси одлуке о прибављању, управљању и располагању имовином града.

РАЗЛОГ ЗА ДОНОШЕЊЕ

Буковица Бисера понудила је граду Зворник земљиште из тачке 1. одлуке ради изградње објеката предвиђених регулационим планом.
У поступку је ангажован вјештак грађевинске струке Миња Радовић грађ.инж., који је земљиште процијенио на наведени износ.
Сматрам да је приједлог одлуке у складу са Законом о стварним правима те предлажем скупштини њено усвајање. 
ОБРАЂИВАЧ                                                                                                                  ПРЕДЛАГАЧ 
ОДЈЕЉЕЊЕ ЗА СТАМБЕНО-КОМУНАЛНЕ
                                                    ГРАДОНАЧЕЛНИК                ПОСЛОВЕ И ПОСЛОВЕ САОБРАЋАЈА
